
Здравейте! Моят казус е следният: През 2006г. работих около пет месеца, като сервитьор във фирма с адрес на управление гр. Лом, където е и моят постоянен и настоящ адрес на местоживеене. Напуснах (като спазих едномесечния срок на предизвестие по ТД) и започнах, като самоосигуряващо се лице и като такова надлежно заплащах дължимите към бюджета осигуровки, данъци и пр. , след което съм работила и на други места включително Дирекция бюро по труда, плащани са ми осигуровки включващи обезщетение при безработица. През 2018г. останах без работа и разбрах, че не мога да се ползвам от правото ми на горното обезщетение защото имам действащ трудов договор от 2006г., а именно от фирмата ми работодател, която визирах в началото на изложението. Отбелязвам, че всички сключвани от мен ТД за периода 2006-2020год. са на пълно работно време 8 часа. Потърсих специалист в ТД на НАП, който ми заяви, че трябва да се обърна към Агенция по труда, направих го, пуснах жалба, междувременно първият собственик( един от двамата съдружници) почина, след което фирмата по утвърдена схема няколко пъти е препродавана и към настоящият момент е със седалище гр. Варна..! На жалбата ми бе отговорено, че трудовият ми договор не може да се прекрати служебно или по друг начин (най-общо казано), защото такава фирма съществува, води се в търговският регистър, да намеря настоящият собственик и да го накарам?! да ме освободи. Е отидох до Варна 445км +445км връщане, за да установя, че на посоченият адрес няма такава фирма, не са чували да е имало и респективно няма управител, собственик, никой който би ми бил полезен. В момента очаквам с оглед на настоящата криза аз и екипа, с който работя да бъдем съкратени (настоящите ми работодатели са частна фирма) аз оставам без право на обезщетение, без доходи, заради само и единственно дигитално активен трудов договор. Моля Ви, помогнете ми, какви са правата ми? 


 

Активен трудов договор
======================

 

Здравейте, Христина Манойлова,


съветът ми е отново да подадете писмен сигнал до Инспекцията по труда, като посочите, че на адреса на управление на въпросното дружество не може да бъде открит представляващ или управител и да изискате служебно прекратяване на трудовия Ви договор. 


Поздрави,  

адв. Николина Митова  

0898 303092


